Die ABC van waks, skeer en room (deel 2) | SARIE
FOTO Getty Images / Gallo Images	Verwante Artikels
Die ABC van waks, skeer en room (deel 2)	deur Monica Pienaar
By ’n skoonheidsalon of tuis, ’n gladde lyf hoef nie pynlik te wees nie. Raak ontslae van ongewenste hare met dié maklike riglyne.
’n Skeermeslemmetjie “sny” die hare teenaan die veloppervlak af. Omdat die haarwortel nie verwyder word nie, groei die haar binne ’n paar dae terug. Dis vinnig en gerieflik.
Jou bene en onderarms omdat dié hare vinniger groei as hare op ander dele van jou lyf. Die kans vir hare wat ingroei, is ook skraal.
Skeer irriteer jou vel maklik en kan rooi knoppies veroorsaak. ’n Ryk vogroom ná die tyd sal rooiheid kalmeer. Gebruik altyd ’n skeerroom, -jel of lyfwas wanneer jy skeer. Dit help keer dat jy jouself raakskeer omdat ’n lemmetjie makliker oor gladde, sagte vel gly. Gebruik ’n lyfolie of ’n bietjie haaropknapper as jy nie skeerroom het nie.
Skeer bene in die teenoorgestelde rigting as waarin die hare groei vir die gladste resultate. As jou vel maklik uitslaan, skeer eerder saam met die rigting van die haargroei. Skeer in alle rigtings wanneer jy jou onderarmhare skeer omdat dié hare in verskillende rigtings groei.
Moenie jou vel afskilfer nadat jy geskeer het nie omdat die skeerproses reeds dooie selle verwyder.
Vervang jou skeermeslemmetjies wanneer dit dof lyk.
Die ABC van waks, skeer en room (deel 1)
Grimeer só as jy ’n bril dra
Top-drie wenke vir jou partytjievoorkoms
VIDEO: Vars en maklike somergrimering
Ons almal weet Nuwejaarsvoornemens word gemaak net om dikwels weer verbreek te word. Tog is daar vele skoonheidsgewoontes om aan te leer wat sal help dat jou vel en voorkoms in 2017 gesond en stralend is. Dis ons jaar van …